ደኢህዴን ለ6ሺህ አመራሮች ሥልጠና ሰጠ
– በመጪው የግንቦት ወር የሚካሄደው ጠቅላላ ምርጫ ነፃ ፍታሐዊና ዴሞክራሲያዊ ሆኖ እንዲጠናቀቅ ለ6ሺህ መካከለኛና ከፍተኛ አመራሮች በምርጫ ሥነ-ምግባር ላይ ስልጠና መስጠቱን የደቡብ ኢትዮጵያ ህዝቦች ዴሞክራሲያዊ ንቅናቄ (ደኢህዴን) አስታወቀ፡፡ስልጠናው በቀጣይም ለአመራሩ፣ ለአባላቱ፣ ለደጋፊውና ለህዝቡ እስከታችኛው መዋቅር ድረስ በተጠናከረ መንገድ እንደሚሰጥ ድርጅቱ በሰጠው መግለጫ አመልክቷል፡፡በተያዘው የበጃት ዓመት የሚካሄደው አምስተኛ ዙር ጠቅላላ ምርጫ ነፃ፣ ፍትሀዊና ዴሞክራሲያዊ ሆኖ እንዲጠናቀቅ ደኢህዴን ኢህአዴግ ከምንጊዜውም በላይ ቁርጠኛ መሆኑን መግለጫው ጨምሮ አስረድቷል፡፡መራጮችም የምርጫ ካርድ በመውሰድ ዴሞክራሲያዊ መብታቸውን እንዲጠቀሙ ደኢህዴን ጥሪውን አቅርቧል፡፡ (ደኢህዴን)